Document ID: 32004R0780

Uredba Komisije (ES) št. 780/2004
z dne 26. aprila 2004
o prehodnih ukrepih v skladu z Uredbo (ES) št. 1774/2002 Evropskega parlamenta in Sveta glede uvoza in tranzita nekaterih proizvodov iz nekaterih tretjih držav
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi [1], kakor je bila spremenjena z Uredbo Komisije (ES) št. 668/2004 [2], in zlasti člena 32(1) Uredbe,
ob upoštevanju naslednjega:
(1) Uredba (ES) št. 1774/2002 predvideva popolno revizijo pravil Skupnosti o živalskih stranskih proizvodih, ki niso namenjeni prehrani ljudi, vključno z uvedbo vrste strogih zahtev. Poleg tega določa, da se lahko sprejmejo ustrezni prehodni ukrepi.
(2) Glede na strogost teh zahtev je bilo treba zagotoviti prehodne ukrepe za nekatere države članice, da se industriji omogoči dovolj časa za prilagoditev. Ti prehodni ukrepi so določeni v številnih sklepih in uredbah Komisije.
(3) Uredba Komisije (ES) št. 812/2003 [3], kakor je spremenjena z Uredbo (ES) št. 2268/2003 [4], predvideva za tretje države splošne prehodne ukrepe do 30. aprila 2004. Navedena uredba določa, da Komisija predlaga nadaljnja podrobna prehodna pravila za proizvode, za katere je bila predložena ustrezna utemeljitev.
(4) Nekatere tretje države so predložile ustrezno utemeljitev z zaprosilom za posebne prehodne ukrepe. Skladno s tem bi bilo treba tistim nosilcem dejavnosti tretjih držav, ki izvažajo v Skupnost, zagotoviti takšen prehod, da se omogoči neprekinjeno izvajanje veljavnih standardov glede ločevanja predelovalnih obratov 1., 2. in 3. kategorije.
(5) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Odstopanje glede uvoza iz tretjih držav
Z odstopanjem od člena 29 Uredbe (ES) št. 1774/2002 države članice sprejemajo pošiljke proizvodov iz prilog VII in VIII navedene uredbe do datumov iz člena 2, izhajajočih iz obratov, ki ne izpolnjujejo zahtev za ločevanje predelovalnih obratov 1., 2. in 3. kategorije, iz držav s seznama v Prilogi I, pod pogojem, da proizvodi izpolnjujejo minimalne pogoje v Prilogi II in so opremljeni s potrdilom v skladu s Prilogo III.
Člen 2
Začetek veljavnosti
1. Ta uredba začne veljati tretji dan po objavi v Uradnem listu Evropske unije.
2. Uporablja se od 1. maja 2004 do 31. oktobra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. aprila 2004

Labels: 1
17
0
3
6